《次韵鲁尧卿病起》
宋代·陈棣

河阳桃李未成阴，已觉栽培用意深。
病起暂同中酒味，诗来还有惜花心。
养全浩气虹千丈，瘦减清标玉一寻。
春待吾侪共行乐，莫言无暇倦登临。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。